Púšťanie lodičky do prúdu Dunaja

Púšťanie lodičky do prúdu Dunaja bol fotograficky zdokumentovaný happening Vladimíra Popoviča uskutočnený v roku 1965 v Bratislave, ktorý spočíval vo vypustení papierových lodičiek na Dunaj. Išlo o jeden z prvých happeningov na Slovensku, pričom, rovnako ako iné formy slovenského akčného umenia danej doby, mal neverejný charakter a počet zúčastnených sa obmedzoval na okruh najbližších priateľov a známych.HAPPENING. In Geržová, Jana (ed.). Slovník svetového a slovenského výtvarného umenia druhej polovice 20. storočia : Od abstraktného umenia k virtuálnej realite : idey - pojmy - hnutia. [s. l.] : Kruh súčasného umenia PROFIL, 1999. 320 s. ISBN 80-968283-0-4, s. 105. Popovič happening uskutočnil ešte ako študent Vysokej školy výtvarných umení v Bratislave a v jeho vtedajšom ponímaní lodičky symbolizovali pocit slobody, voľnosti a hry, no ich papierová forma je zároveň „symbolom krehkosti, zraniteľnosti civilizácie a pominuteľnosti“. Motív papierových lodičiek sa objavil aj v neskoršej Popovičovej tvorbe.Golianová, Zuzana. Popovičove papierové loďky na Dunaji [online]. In Pravda. 2010-12-13 [cit. 2018-08-17]. Dostupné na internete.

 Referencie 

Kategória:Akčné umenie